**Cyngor Bwrdeistref Sirol Pen-y-bont ar Ogwr**

Rhoddir hysbysiad yn unol ag adran 42 o Ddeddf Safonau a Threfniadaeth Ysgolion 2013 a'r Cod Trefniadaeth Ysgolion, bod Cyngor Bwrdeistref Sirol Pen-y-bont ar Ogwr, ar ôl ymgynghori ag unrhyw unigolion gofynnol, yn cynnig addasu Ysgol Gynradd Gymraeg Cwm Garw, Hill View, Pontycymer, Pen-y-bont ar Ogwr CF32 8LU drwy adleoli'r ysgol i safle presennol Ysgol Gynradd Betws, Heol Bradford, Betws, Pen-y-bont ar Ogwr, CF32 8TB. Mae Ysgol Gynradd Gymraeg Cwm Garw yn cael ei chynnal gan Gyngor Bwrdeistref Sirol Pen-y-bont ar Ogwr ar hyn o bryd ac ni fydd hynny'n newid.

Cynhaliodd Cyngor Bwrdeistref Sirol Pen-y-bont ar Ogwr gyfnod o ymgynghori cyn penderfynu cyhoeddi'r cynnig hwn. Mae adroddiad ymgynghori, sy'n cynnwys crynodeb o'r materion a godwyd gan y rhai yr ymgynghorwyd â hwy, ymatebion y cynigydd a barn Estyn ar gael ar wefan yr Awdurdod:

<http://www1.bridgend.gov.uk/cy/gwasanaethau/ymgynghori/hub/ygg-cwm-garw.aspx>

Bwriedir gweithredu'r cynnig fel ei fod mewn grym o 1 Medi 2018 ymlaen. Bydd y trefniadau ar gyfer cludo disgyblion i'r ysgol yn unol â Pholisi Cludiant Ysgolion Cyngor Bwrdeistref Sirol Pen-y-bont ar Ogwr.

Mae 123 o ddisgyblion yn Ysgol Gynradd Gymraeg Cwm Garw ar hyn o bryd (disgyblion 4-11 oed) yn ogystal â 31 o ddisgyblion meithrin**;** mae lle yn yr ysgol i 210 o ddisgyblion ar hyn o bryd (disgyblion 4-11 oed) yn ogystal â 29 o ddisgyblion meithrin. Y Ar ôl gweithredu'r cynnig, bwriedir y bydd lle i 210 o ddisgyblion (4-11 oed) yn ogystal â 45 o leoedd cyfwerth â llawn amser yn y feithrinfa.

30 fydd nifer derbyn yr ysgol ar gyfer y grŵp oedran 4-5 yn y flwyddyn gyntaf y gweithredir y cynigion.

Caiff unrhyw un wrthwynebu'r cynigion o fewn cyfnod o 28 diwrnod ar ôl dyddiad cyhoeddi'r cynigion hyn, hynny yw erbyn 22 Gorffennaf 2015.

Mae'n rhaid cyflwyno gwrthwynebiadau yn ysgrifenedig a'u hanfon at:

Deborah McMillan

Cyfarwyddwr Corfforaethol - Addysg a Thrawsnewid

d/o: Ellen Franks

Y Gyfarwyddiaeth Addysg a Thrawsnewid

Cyngor Bwrdeistref Sirol Pen-y-bont ar Ogwr

Y Swyddfeydd Dinesig

Stryd yr Angel

Pen-y-bont ar Ogwr

CF31 4WB

Neu eu hanfon mewn e-bost at: ellen.franks@bridgend.gov.uk

Bydd Cyngor Bwrdeistref Sirol Pen-y-bont ar Ogwr yn cyhoeddi crynodeb o unrhyw wrthwynebiadau a wneir (nad ydynt wedi eu tynnu'n ôl yn ysgrifenedig) o fewn y cyfnod gwrthwynebu, yn ogystal â'i ymateb i'r gwrthwynebiadau, cyn diwedd y 7 diwrnod sy'n cychwyn ar y diwrnod y bydd yn penderfynu ar y cynnig.

Llofnodwyd gan:

Deborah McMillan

Cyfarwyddwr Corfforaethol - Addysg a Thrawsnewid

25 Mehefin 2015

**Nodyn Eglurhaol**

Effaith y cynigion uchod yw y byddai Ysgol Gymraeg Cwm Garw, ym mis Medi 2018, yn adleoli i ysgol newydd ar safle presennol Ysgol Gynradd Betws, Heol Bradford, Betws, Pen-y-bont ar Ogwr, CF32 8TB. Byddai lle i 210 o ddisgyblion 4-11 oed yn yr ysgol newydd a byddai darpariaeth feithrin ar gyfer 45 o ddisgyblion cyfwerth â llawn amser.

30 fyddai nifer derbyn yr ysgol newydd o fis medi 2018 ymlaen. Y nifer derbyn a gyhoeddir ar gyfer ysgol yw'r nifer lleiaf o ddisgyblion 4-5 oed y byddai'n ofynnol i ysgol ei dderbyn yn unol â'r gofyn. Ceir derbyn mwy na'r nifer hwn yn yr ysgol (yn ddarostyngedig i ddarpariaethau polisi derbyn yr Awdurdod) os yw'r Awdurdod o'r farn bod amgylchiadau eithriadol a bod digon o le ar yr adeg benodol honno, ac ar yr amod na fyddai gwneud hynny yn golygu amharu ar y defnydd effeithiol o adnoddau addysg.